OpenLLM-France/wikimedia huggingface dataset:
# Retorn de Tamerlà a Samarcanda

Després de la campanya del Cinc Anys, completada de fet en quatre anys, Tamerlà va retornar a Samarcanda (1396) on va passar el hivern (1396-1397)
El 17 de juliol de 1396 Timur va sortir d'Hamadan en direcció a Samarcanda. Va acampar en un prat i va enviar un missatger a l'amir Jahan Shah amb ordre de deixar el setge d'Alinjak a l'amir Sanjar, a Hajji Saif al-Din i a les forces de Miran Shah, i anar amb el príncep Muhammad Sultan cap a Fars; el mateix dia va disposar una cacera que va comportar una nova matança d'animals. Al acabar la cacera va arribar, procedent d'Alinjak, l'amir Abdel Malik Karakan al qual va enviar a avisar el príncep Rustem de que es presentés a la cort. Karakan va trobar a Rustem a Sultaniya i li va comunicar i junts van anar a reunir-se amb Timur. Aquest va llicenciar l'exèrcit i va deixar l'equipatge per anar més ràpid i en un sol dia va arribar a Veramin. Alli Timur va enviar a Rustem a Xiraz amb Muhammad Sultan.
Timur també havia enviat missatge a Xah Rukh que era a Samarcanda (d'on era governador), que havia d'enviar al príncep Abu Bakr, a l'amir Rustem Barles, (fill de Taji Bugha Barles) i Pir Ali (fill de Mahmud Shah Yasauri) per anar al camp imperial. Abu Bakr (amb els amirs) va trobar a Timur a Bistam, i després d'una afectuosa rebuda el va enviar amb el seu pare Miran Shah a Tabriz. Timur va seguir avançant cap a Samarcanda i al Khurasan va rebre la visita de l'amir Akbugha que havia sortit d'Herat.
Pel Khurasan va crear una inspecció general al front de la qual va nomenar a l'amir Allahdad. Va passar el Jihun a Amuye i es va dirigir a les muntanyes de Kuzar i pel camí es va trobar amb el príncep Xah Rukh, les reines Sarai Mulk Khanum, Tuman Agha i demés dames i princeses que li portaven regals. Timur va arribar llavors a Kish i es va allotjar al palau d' Ak Sarai que havia fet construir ell mateix. Va visitar la tomba del Shaikh Shams al-Din Kalar i altres sants i després va entrar al mausoleu on hi havia el seu pare Taragai, els seus fills Jahangir, Umar Xaikh i altres fills, nets i parents. Tots els notables dels diversos districtes van anar a retre-li pleitesia, i va donar una festa com era habitual. Després va seguir fins a Samarcanda que estava engalanada per la recepció; va entrar al seu palau i va seure al seu tron i va ordenar una altra festa de celebració de la seva tornada al seu palau a la ciutat, Gheuk Sarai.

## Timur passa el hivern a Samarcanda (1396-1397)

Timur va passar el hivern a Gheuk Sarai. Pir Muhammad ibn Umar Xaikh, que havia vingut des de Xiraz per retre-li homenatge, fou reenviat a Fars. Un altre príncep fill de Jahangir, Muhammad Sultan, va tenir un fill de nom Muhammad Jahangir, que va néixer a Samarcanda; Timur va comissionar a l'amir Tura Malik Kutxin per anar a Pèrsia a portar al príncep la notícia del naixement del seu fill. Timur va estar quasi dos anys a Samarcanda, una part dels quals es van destinar als preparatius per la campanya de l'Índia (1398-1399).

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 69, III, 65
* ↑ Ibid, III, 65
# Xot de la Xina

El xot de la Xina (Otus lettia) és una espècie d'ocell de la família dels estrígids (Strigidae). Habita al Pakistan, l'Índia, el Nepal i Bangladesh. El seu estat de conservació es considera de risc mínim.

## Referències

* ↑ «Xot de la Xina». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 255. ISBN 978-84-16728-37-4.
* ↑ BirdLife International. «Collared Scops-owl. Otus lettia» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 2 febrer 2023].
# Nematabramis alestes

Nematabramis alestes és una espècie de peix cipriniforme de la família dels ciprínids.

## Morfologia

Els mascles poden assolir els 10,1 cm de longitud total.

## Distribució geogràfica

Es troba a les Filipines.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Taishi (Osaka)

Taishi (太子町, Taishi-chō) és una vila i municipi de la prefectura d'Osaka, a la regió de Kansai, Japó. El municipi de Taishi forma del districte de Minamikawachi.

## Geografia

La vila de Taishi es troba al districte de Minamikawachi i, de manera no oficial, a la regió prefectural del mateix nom. Geogràficament, Taishi es troba al sud-est de la prefectura d'Osaka, limitant a l'est amb la prefectura de Nara, al sud amb la vila de Kanan, al mateix districte, al nord amb Habikino i a l'oest amb la ciutat de Tondabayashi.

## Història

Fins a l'era Meiji l'àrea on actualment es troba el municipi de Taishi es trobava a l'antiga província de Kawachi.

## Transport

Al municipi de Taishi no hi ha cap estació de tren tot i que la línia Minami Osaka (Osaka sud) de la Kintetsu passa pel terme.

### Carreteres

* Nacional 166

## Referències

* ↑ «ホーム|大阪府太子町» (en japonès). town.taishi.osaka.jp/. [Consulta: 26 maig 2020].
# Les Tres Creus (les Gunyoles)

Les Tres Creus són unes creus de ferro als afores de la localitat de les Gunyoles, al municipi d'Avinyonet del Penedès (Alt Penedès), que constitueixen el calvari, final d'un via crucis de catorze estacions, que comença a la plaça de l'Església. Estan situades a tocar del camí vell de l'Arboçar, prop de la carrerada que va a la Font del Cuscó. El mossèn Ramon Casajuana va manar col·locar les estacions del calvari entre els anys 1939 i el 1946. Les creus són obra de Pere Llopart, del 1939, i estan clavades en la roca. Les estacions estan assenyalades mitjançant rajoles de ceràmica pintada en blau sobre blanc que es troben agafades als murs de les cases, a sobre de les quals hi ha una creu llatina, obra de 'Pere Pau'.

## Referències

* ↑ «Calvari i viacrucis de Les Gunyoles». Mapes de Patrimoni Cultural. Diputació de Barcelona.
# Dia Mundial del Modernisme

El Dia Mundial del Modernisme és un esdeveniment dedicat al Modernisme o Art Nouveau que se celebra cada any el 10 de juny. El primer Dia Mundial del Modernisme va ser organitzat el 2013 pel Museu d'Arts Aplicades de Budapest (IMM), en col·laboració amb Szecessios Magazin (una revista hongaresa sobre Modernisme). La data seleccionada – 10 de juny – és l'aniversari de la mort de dos famosos arquitectes del moviment, el català Antoni Gaudí i l'hongarès Ödön Lechner. Les activitats del dia Mundial del Modernisme busquen augmentar l'interès del públic general pel patrimoni modernista.
Les dues principals organitzacions internacionals que coordinen el Dia Mundial del Modernisme a Europa són la Ruta Europea del Modernisme – Art Nouveau European Route (ANER), amb seu a Barcelona, i el Réseau Art Nouveau Network (RANN), amb seu a Brussel·les. L'any 2019 l'esdeveniment va rebre el suport de l'Aliança Europea pel Patrimoni.

## Referències

* ↑ «June 10th - World Art Nouveau Day».
* ↑ «World Art Nouveau Day 2018 - Museum of Applied Arts».
* ↑ «World Art Nouveau Day in Budapest», 29-05-2019.
* ↑ «Szecessziós Magazin».
* ↑ «Art Nouveau European Route : The Route».
* ↑ «Réseau Art Nouveau Network (RANN)».
* ↑ «visit.brussels».
* ↑ «World Art Nouveau Day 2019». Arxivat de l'original el 2019-07-05. [Consulta: 5 juliol 2019].
# Adrien de Wignacourt

Adrien de Wignacourt (Regne de França, 1618 - Malta, 4 de febrer de 1697) fou el 63è Príncep i Gran Mestre de l'Orde de Malta, entre 1690 i 1697. D'origen francès, prior de la Llengua d'Alvèrnia, era nebot del Mestre Alof de Wignacourt. Va succeir en el càrrec Gregorio Carafa quan aquest va morir. A la seva mort, el 1697, fou enterrat a la cocatedral de Sant Joan.

## Referències

* ↑ «The 79 Grand Masters» (web). orderofmalta.int. [Consulta: December 26, 2017].
* ↑ «First Grand Master The Blessed Gerard». Order of Malta: Magistral Archives and Library. [Consulta: 17 febrer 2024].
* ↑ Denaro, Victor F. (1959). Houses in Kingsway and Old Bakery Street, Valletta Arxivat 2015-11-17 a Wayback Machine.. Melita historica. Journal of the Malta Historical Society. 2 (4). p. 2015.
# Nectria galligena

Neonectria galligena o Nectria galligena és un fong fitopatogen. Causa el xancre que fa morir les branques o el tronc dels arbres.

## Gestió d'aquesta malaltia

N. galligena és un patogen difícil d'erradicar,tanmateix hi ha diverses tècniques per tal d'evitar que s'estengui. Es fan servir una combinació de pràctiques de cultiu (arbres adaptats al clima, espora adequada amb desinfecció de les tisores)i químiques (fungicides aplicats com la mescla de carbendazim i dithianon, coure).

## Referències

* ↑ «Nectria - Additional Information». Apple Best Practice Guide. Agriculture and Horticulture Development Board. Arxivat de l'original el 2016-03-06. [Consulta: 19 octubre 2015].
* ↑ «Nectria Canker and Dieback». Missouri Botanical Garden. Missouri Botanical Garden. [Consulta: 16 octubre 2015].
* ↑ Cooke, L.R.; Watters, B.S.; Brown, A.E. «The Effect of Fungicide Sprays on the Incidence of Apple Canker (Nectria Galligena) in Bramley's Seedling». Plant Pathology, vol. 42, 1993 [Consulta: 20 octubre 2015].

## Enllaços externs

* Index Fungorum
* USDA ARS Fungal Database
# Taisi

Taisi va ser l'esposa del Rei Wen de Zhou. Ella era una descendent de Yu el Gran, el fundador de la Dinastia Xia.

## Referències

* Ci hai bian ji wei yuan hui (辞海编辑委员会. Ci hai （辞海. Shanghai: Shanghai ci shu chu ban she （上海辞书出版社）, 1979.
* ↑ «Tai Si» (en anglès). [Consulta: 3 gener 2023].
# Letojanni

Letojanni (sicilià Letujanni) és un municipi italià, dins de la ciutat metropolitana de Messina. L'any 2007 tenia 2.686 habitants. Limita amb els municipis de Castelmola, Forza d'Agrò, Gallodoro, Mongiuffi Melia i Taormina.

## Administració

Llista d'alcaldes :
| Període | Identitat | Partit |
| 2007- | Giovanni Mauro | Llista cívica |
# Kenny Cunningham

Kenny Cunningham (San José (Costa Rica), 7 de juny de 1985) és un futbolista de Costa Rica que ha disputat 11 partits amb la selecció de Costa Rica.
Selecció de Costa Rica :
| Anys | Partits | Gols |
| 2011 | 2 | 1 |
| 2012 | 1 | 0 |
| 2013 | 8 | 0 |
| Total | 11 | 1 |

## Referències

* ↑ National Football Teams
# Derby Acres

Derby Acres és una concentració de població designada pel cens dels Estats Units a l'estat de Califòrnia. Segons el cens del 2000 tenia 376 habitants.

## Demografia

Segons el cens del 2000, Derby Acres tenia 376 habitants, 125 habitatges, i 101 famílies. La densitat de població era de 39,7 habitants per km².
Dels 125 habitatges en un 36% hi vivien nens de menys de 18 anys, en un 66,4% hi vivien parelles casades, en un 8% dones solteres, i en un 19,2% no eren unitats familiars. En el 12,8% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,1% tenia menys de 18 anys, un 6,9% entre 18 i 24, un 24,5% entre 25 i 44, un 26,9% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 102,3 homes.
La renda mediana per habitatge era de 44.688 $ i la renda mediana per família de 50.179 $. Els homes tenien una renda mediana de 45.521 $ mentre que les dones 22.917 $. La renda per capita de la població era de 19.925 $. Entorn del 15,3% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Derby Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Derby Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Rhogeessa hussoni

Rhogeessa hussoni és una espècie de ratpenat de la família dels vespertiliònids. Viu a Surinam i l'est del Brasil. Fou anomenat en honor del mastòleg neerlandès Antonius Marie Husson.

## Hàbitat i ecologia

Hi ha poca informació, fet pel qual es suposa que és similar a Rhogeessa tumida. Un espècimen fou trobat al sud-oest de Surinam en un bosc mixt de sabana i galeria, mentre que un altre fou trobat en una selva a les terres baixes de l'estat de Bahia, al Brasil.

## Conservació

Aquesta espècie és extremadament poc coneguda. Probablement estigui amenaçada per la pèrdua d'hàbitat.

## Referències

* 1 2 3 Genoways, H. H., and R. J. Baker. 1996. A new species of the genus Rhogeessa, with comments on geographic distribution and speciation in the genus. P. 83-87, in Contributions in mammalogy: A memorial volume in honor of J. Knox Jones, Jr. (H. H. Genoways and R. J. Baker, eds.).Museum of Texas Tech University, Lubbock, Texas, 315 pp. (anglès)
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 201. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Yann Sohier

Yann Sohier (Loudéac, 1901 – Plourivo, 1935) fou un militant bretó, pare de Mona Ozouf. Nascut a la zona de parla gal·ló, era fill d'un gendarme i va viure successivament a Sel-de-Bretagne, Uzel, Peillac i Lamballe. El 1921 es graduà en magisteri a l'escola de Saint-Brieuc, on s'esmerçà en aprendre a parlar i escriure en bretó. EL 1921 es va unir al Unvaniezh Yaouankiz Vreizh, on va conèixer Olier Mordrel i François Debeauvais, alhora que mostrava algunes simpaties pel Partit Comunista Francès (encara que no s'hi afilià). Posteriorment col·laborà a Breizh Atao i treballà com a mestre a Plouguiel.
Participà en el Congrés Pancèltic de Quimper de 1924 amb François Debeauvais, Youenn Drezen, Jakez Riou, Abeozen, Marcel Guieysse, aplegats per Breiz Atao. També participà en el primer congrés de Breiz Atao à Rosporden, el setembre de 1927, on es va crear el Partit Autonomista Bretó, del que en fou nomenat secretari geberal de la federació de Trégor el 1929. El 1931 es transforma en Partit Nacional Bretó, del que també en formà part. El 7 d'agost de 1932 fou arrestat a Vannes per cridar en públic Visca Bretanya independent durant la visita d'Edouard Herriot en els actes de 400è Aniversari d'incorporació a França
El 1933 fundà l'associació Ar Falz per a l'ensenyament en bretó a l'escola laica, amb el suport de Fañch Elies (Abeozen), Jakez Riou, Youenn Drezen i Loeiz Andouard, i va començar l'edició del manual Me a lenno, que fou acabat el 1941 per Roparz Hemon. També va traduir al bretó les obres Per ar C'honikl ! i Hiawaza de Henry Longfellow. També va compondre els poemes E tal ar groaz.
Poc després es distancià del Partit Nacional Bretó per estar en desacord amb el programa Saga, obra de Mordrel, i per la influència del líder comunista Marcel Cachin, que estiuejava a Plourivo, on ell tenia la residència. Però els problemes financers d'Ar Falz li van provocar l'esgotament i va morir l'hivern de 1935.
Fou enterrat amb la gwenn ha du i al seu sepeli hi anaren l'abat Perrot, Herry Caouissin, Ronan Caouissin, Olier Mordrel, Yann Kerlann, Marcel Cachin i Anna Youenou.
# Neobola fluviatilis

Neobola fluviatilis és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Kenya.

## Referències

* ↑ Vinciguerra D. 1895. Esplorazione del Giuba e dei suoi affluenti compiuta dal Cap. V. Bottego durante gli anni 1892-93 sotto gli auspicii della Società geografica Italiana. III. Pesci. Ann. Mus. Civ. Stor. Nat. Genova (Ser. 2a) v. 15. 21-60.
* ↑ BioLib (anglès)
* 1 2 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Taula de tennis taula

La taula de de tennis taula és la que s'utilitza al joc.
La taula té 2,74 m de llarg, 1,525 m d'ample, i 76 cm d'alt amb qualsevol material continu sempre que la taula produeixi un rebot uniforme d'uns 23 cm quan una bola estàndard és llançada sobre ella des d'una alçada de 30 cm, o aproximadament 77%. La taula o superfície de joc és uniformement de color fosc i mat, dividit en dues meitats per una xarxa a 15,25 cm d'alçada. La ITTF només aprova taules de fusta o els seus derivats. De vegades, les taules de formigó amb xarxa d'acer o una partició de formigó sòlid estan disponibles fora d'espais públics, com ara parcs. (2)

## Bibliografia

* (2) Kaminer, Ariel (27 March 2011) ."The Joys of Ping-Pong in the Open". The New York Times. Archived from the original on 1 July 2017. Retrieved 23 February 2017.
# Estil

«Estil» té aquests significats:
* Botànica: Estil (botànica), prolongament filiforme de l'ovari que sosté l'estigma
* Estil (punxó), instrument per escriure sobre superfícies toves o en pantalles tàctils
* Estil de vida, manera que viu una persona o un grup de persones
* Estil cognitiu, manera en què una persona determina com pensa i com tracta la informació
* Estil lliure (piragüisme), disciplina del piragüisme d'estil acrobàtic
* Estil empordanès, forma de repartir la sardana
* Estil selvatà, forma de repartir la sardana
* Aparell de mesura: Gnòmon
* Art:
** Estil artístic
** Estil musical
** Estil literari, conjunt de trets de l'escriptura d'un autor que el defineixen i que el diferencien d'altres
** Estil arcaic, estil predominant a l'art de l'antiga Grècia des del segle vii aC, a la fi del període de formació
** Estil chen, un dels estils principals de l'art marcial Tai-txi-txuan
** Estil ciclopi, mode de construcció primitiu fet a base de grans pedres que poden arribar a pesar algunes tones
** Estil cortesà de la pintura gòtica
** Estil galant, moviment que sorgeix cap al 1730 com a reacció a la complexitat de la música de l'últim Barroc
** Estil geomètric, fase de l'art grec desenvolupada entre el 900 aC i el 700 aC
** Estil imperi, estil d'inicis del segle xix d'arquitectura, mobles i decoració d'interiors del neoclassicisme
** Estil Lluís XV, estil de decoració vigent entre 1720 i 1760, abans d'influenciar les arts de la seva època (Rococó)
** Estil Lluís XVI, contraposició a l'Estil Lluís XV (Rococó) del neoclassicisme
** Estils pompeians Estils referits a la pintura de les parets de les cases de Pompeia del període comprès entre el final del segle ii aC i l'any 79
** Estil sever o estil arcaic, estil d'escultura grega corresponent a la primera meitat del segle V aC
** Estil tipogràfic, variació de disseny de les lletres tipogràfiques
** Estil tipogràfic internacional o Estil Suís, estil de disseny gràfic desenvolupat a Suïssa a la dècada de
** Estil xorigueresc, modalitat arquitectònica de l'època del barroc espanyol
* Biografies: Frode Estil (Lierne, Noruega, 1972), esquiador de fons noruec
* Miscel·lània:
** Estil 9, canal privat català dedicat als estils de vida i produït per la societat limitada New Market Millenium
** Llibre d'estil, document en què es fixen normes o pautes lingüístiques per estandarditzar les comunicacions en una organització
# Te Ata

Te Ata (Tishomingo i Comtat de Johnston, 3 de desembre de 1895 - Oklahoma City, 26 d'octubre de 1995) sobrenom de Mary Frances Thompson, va ser una actriu nord-americana, ciutadana de la Nació Chickasaw que va aconseguir notorietat per explicar històries de nadius americans. Va actuar com a representant dels nadius americans en els sopars estatals davant el president Franklin D. Roosevelt en els anys 1930. Va ser admesa en el Saló de la Fama d'Oklahoma el 1957 i nomenada primer Tresor Estatal d'Oklahoma el 1987. Filla d'un membre del Consell Tribal, va estudiar i organitzà de jove alguns grups de teatre. Va viatjat arreu en representació de la cultura del seu poble. Destacada contadora d'històries, destaca Baby rattlesnake (1989).

## Biografia

Et Ata va néixer com Mary Frances Thompson a Emet, Nació Chickasaw (ara comtat de Johnston, Oklahoma), filla de Thomas Benjamin Thompson, Chickasaw, i Bertie (Freund) Thompson. El nom «Et Ata» és una paraula māori (aborigen de Nova Zelanda) que significa «El Matí». L'hi va posar una persona desconeguda. «Et Ata» no és una paraula o frase chickasaw. Et Ata va començar la seva educació primerenca en una escola tribal d'una sola aula, però després de dos anys la varen enviar a l'acadèmia Bloomfield, un internat de noies de Chickasaw.b a Bloomfield, va conèixer a Muriel Wright, una professora que es va convertir en el seu model a seguir. Et Ata es va graduar a l'institut de Tishomingo, Oklahoma on va ser salutatorian.
A la tardor de 1915, Et Ata va començar els seus estudis a la Universitat d'Oklahoma per a Dones (ara la Universitat de Ciències i Arts d'Oklahoma) a Chickasha, i es va graduar el 1919. Durant aquest temps va treballar com a ajudant al departament de teatre per a la professora Frances Dinsmore Davis, i va ser presentada per primera vegada en un escenari.

## Referències

* ↑ «Mary Frances "TeAta" Thompson Fisher». Find A Grave. [Consulta: 26 octubre 2019 (anglès)].

## Enllaços externs

* Biografia (castellà)